SET ปิดเย็นบวกเล็กน้อย 0.16 จุด นลท.จับตารัฐสภาอังกฤษชี้ชะตาข้อตกลง Brexit คืนนี้
SET ปิดเย็นบวกเล็กน้อย 0.16 จุด นลท.จับตารัฐสภาอังกฤษชี้ชะตาข้อตกลง Brexit คืนนี้! โดยดัชนีปิดตลาดวันนี้ ที่ระดับ 1,627.59 จุด บวก 0.16 จุด หรือ 0.01% มูลค่าการซื้อขาย 3.7 หมื่นล้านบาท
12 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,627.59 จุด บวก 0.16 จุด หรือ 0.01% มูลค่าการซื้อขาย 3.7 หมื่นล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้ฟื้นตัวขึ้นตามตลาดหุ้นในภูมิภาคเอเชียที่ส่วนใหญ่อยู่ในแดนบวกกัน โดยได้รับบรรยากาศในเชิงบวกจากความคาดหวังว่ารัฐสภาอังกฤษจะโหวตเสียงข้อตกลงการแยกตัวของอังกฤษออกจากสหภาพยุโรป (Brexit) ซึ่งถ้ามีการโหวตเสียงผ่าน ความกังวลเศรษฐกิจโลกก็จะลดลงไประดับหนึ่ง และพวกสินทรัพย์เสี่ยงก็จะดีขึ้น รวมถึงภาพการลงทุนจะดีขึ้นด้วย
นอกจากนี้ ยังต้องติดตามวันที่ 27 มี.ค.ที่คาดว่าจะมีการเจรจาการค้าระหว่างสหรัฐฯ และจีน และน่าจะสรุปข้อตกลงการค้าได้ ซึ่งทิศทางน่าจะดีขึ้นได้ แต่ในช่วงสั้นตลาดอาจได้รับผลกระทบจากปัจจัยการเมืองในประเทศ ทำให้ดัชนีฯแกว่งตัวไปได้ไม่ไกล บรรยากาศเป็นลักษณะของการชะลอตัวเพื่อรอดูความชัดเจนการเมืองก่อน ซึ่งปัจจัยการเมืองทำให้ตลาดหุ้นไทยอ่อนแอกว่าตลาดเพื่อนบ้าน
อีกทั้งนับตั้งแต่ต้นปีมามีการปรับลดประมาณการกำไรของบริษัทจดทะเบียนไป 6% แล้ว และยังคาดการณ์กันว่าผลประกอบการของบริษัทจดทะเบียนในไตรมาส 1/62 ก็อาจจะออกมาไม่ดีนัก
แนวโน้มการลงทุนในวันพรุ่งนี้ (13 มี.ค.) คาดตลาดฯคงจะแกว่งตัว โดยให้แนวรับ 1,620 จุด ส่วนแนวต้าน 1,638-1,660 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 1,615,471.00 ล้านบาท ปิดที่ 47.25 บาท ราคาไม่เปลี่ยนแปลง
CPALL มูลค่าการซื้อขาย 1,170,435.62 ล้านบาท ปิดที่ 76.75 บาท ลดลง 0.50 บาท
SCC มูลค่าการซื้อขาย 1,151,114.00 ล้านบาท ปิดที่ 476.00 บาท เพิ่มขึ้น 2.00 บาท
BDMS มูลค่าการซื้อขาย 1,129,764.44 ล้านบาท ปิดที่ 23.70 บาท เพิ่มขึ้น 0.20 บาท
TMB มูลค่าการซื้อขาย 1,128,943.58 ล้านบาท ปิดที่ 2.14 บาท ลดลง 0.10 บาท
ตลาดหุ้นเอเชีย
